Aafkomstig van Wikipedia, de Vriej Encyclopedie. "https://li.wikipedia.org/w/index.php?title=Voetbal&oldid=413659"
Laatst bewerkt op 6 mrt 2017, om 11:10 Soek resultate: Johann Strauss
Speurder Annika-Omnibus (5-in-1)
Illustreerder: Kobus Faber, Johann Strauss
Kry jou vergrootglas uit!
Annika is versot op speurverhale en raaisels, en as sy in die omtrek is, gebeur daar altyd iets opwindends!
Kry jou vergrootglas en jou notaboek uit en maak gereed om leidrade te soek en 'n hele rits opwindende raaisels saam met Speurder Annika op te los. Daar is 'n uitstappie na die museum en 'n geheimsinnige veer wat Annika op 'n speurtog lei; 'n dief wat stink kunsmis by die skool steel; en selfs 'n kissie met geld wat uit 'n juffrou se klas verdwyn. Maar moenie bekommerd wees nie - Annika sal die raaisel gou-gou oplos!
1. Speurder Annika
2. Speurder Annika kry snuf in die neus
3. Speurder Annika maak 'n plan
4. Speurder Annika los 'n raaisel op
5. Speurder Annika stel ondersoek in
Sanri Steyn 8: Die rustelose mummie
Wat is die mummie se geheim?
Sanri Steyn droom daarvan om eendag 'n joernalis te word. En nie sommer enige joernalis nie. Haar naam sal op almal se lippe wees ... Superjoernalis Sanri Steyn.
Sanri hou nie juis van grillerige goed soos mummies nie. Maar sy is nogtans opgewonde toe sy hoor 'n rondreisende uitstalling met artefakte uit antieke Egipte gaan Raaiselfontein se museum besoek. Uiteindelik gebeur daar iets waaroor sy in haar koerant kan skryf!
Maar kort voor lank begin vreemde dinge gebeur. Hoekom lyk die mummie so vreemd op foto's? Waarom draai iemand snags die dorp se standbeelde in toiletpapier toe? En waarom raak die kurator van die museum en sy dogter elke aand onverklaarbaar aan die slaap? Sanri se neus begin kriewel. Kan dit wees dat die mummie lewend word? En wat wil hy hê? As Sanri se neus kriewel, moet jy weet hier kom 'n storie ...
Sanri Steyn 7: Die vampiere van vlermuishoogte
Sanri is opgewonde toe sy hoor dat haar beste vriend, Markus, se neef op Raaiselfontein kom bly. Sy kan nie wag om vir Danté te ontmoet nie. Danté en sy gesin bly immers in Vlermuishoogte - 'n geheimsinnige ou kasteel buite die dorp.
Maar kort voor lank begin Sanri se neus weer kriewel. En dit beteken net een ding - sy ruik 'n storie ...
Waarom lyk dit asof Danté se pa 'n skaduwee soos 'n vlermuis het?
Watter geheime skuil in die grillerige kasteel?
En is Markus regtig in groot gevaar, soos sy neef hom waarsku ...?
Sanri Steyn droom daarvan om eendag 'n wêreldbekende joernalis te word. Sy het nie verniet haar eie koerant, die Raaiselfontein Gazette, begin nie. Sy en haar vriend Markus beleef allerlei vreemde avonture op Raaiselfontein. Die aweregse humor, lekker grillerige temas en fantastiese illustrasies in hierdie reeks sal seuns en meisies vasgenael hou!
Titels in die reeks
Sanri Steyn 1: Doktor Zombos se geheime formule (9780799366723)
Sanri Steyn 2: Die aliens oorkant die straat (9780799366730)
Sanri Steyn 3: Die seun met die superkat-kragte (9780799372915)
Sanri Steyn 4: Die spookmeisie van Raaiselfontein (9780799372915)
Sanri Steyn 5: Die monsters van Middernagstraat (9780799380033)
Sanri Steyn 6: Die nag van die weerwolwe (9780799379068)
Sanri Steyn 7: Die vampiere van vlermuishoogte (9780799383690)